Wuppertal

'S e baile mòr gnìomhachail faisg air Düsseldorf air an àirde an iar na Gearmailt a th' ann an Wuppertal (IPA: ˈvʊpɐtaːl). Tha e suidhichte ri taobh na h-Aibhne Wupper, aig 160 m os cionn ìre na mara, anns an raon gnìomhachais Ruhrgebiet, san stàit (Gearmailtis: Land) Nordrhein-Westfalen. Tha 355,004 duine a' fuireach ann.Statistisches Bundesamt

Eachdraidh
Chaidh Wuppertal a chruthachadh ann an 1929 nuair a dh' aontachadh Beyenburg, Barmen, Cronenberg, Elberfeld, Langerfeld, Ronsdorf agus Vohwinkel ann an aon bhaile. Aig an toiseach-tòisichidh chanadh Barmen-Elberfeld ris, ach bhot muinntir an àite airson ainm ùr - Wuppertal - a tha a' ciallachadh Gleann Wupper. Chaidh na coimhearsnachd sin uile a chlàradh airson a' chiad turais anns na meadhan aoisean, mar a leanas: Cronenberg (1050), Barmen (1070), Elberfeld (1161), Ronsdorf (1246), Beyenburg (1298), Langerfeld (1304), agus Vohwinkel (1356). Bhuinneadh cha mhor a h-uile gin dhiubh do dh' Àrd-diùcachd Bherg.Köbler, Gerhard (1988). Historisches Lexikon der deutschen Länder. Munich:Verlag C. H. Beck, 639. ISBN 3406332900. Thogadh campa-prìosain tràth an seo, air an robh KZ Kemna, a bha ag obrachadh eadar 1933 agus 1934. B' e àite far a phrìosanachadh daoine a bha an aghaidh Nàsachd.Mintert, David Magnus (2007). Das frühe Konzentrationslager Kemna und das sozialistische Milieu im Bergischen Land, Oilthigh Ruhr, Bochum. Sheas cuid a dhaoine na Gearmailt an aghaidh Adolf Hitler an seo ann an 1934, nuair a chuir buidheann de Crìosdaidhean ainmean dhan Barmer Theologische Erklärung (Gàidhlig: Foirgheall Diadhaireach Bharmen), a thuirt nach b' urrainn do Chrìosdaidhean a ghabhail ri Nàsachd idir.

 Daoine ainmeil 
 Friedrich Engels (1820–1895) Neach-teòiridh poileataigeach, feallsanaiche agus sgrìobhadair.Hunt, Tristram (2010). Marx's General: The Revolutionary Life of Friedrich Engels. Macmillan, ISBN 9780805092486.
 Friedrich Bayer (1825–1880) Neach-stèidhichidh Bayer AG.Bayer AG
 Pina Bausch (1940–2009) Dannsair.

 Bailtean co-cheangailte 
 22px Beersheba
 22px Košice
 22px Legnica
 22px Matagalpa
 22px Saint-Étienne
 22px Schwerin
 22px South Tyneside
 22px Tempelhof-Schöneberg

 Ceanglaichean a-mach 
 Riaghaltas na Roinne

 Iomraidhean 

Roinn-seòrsa:Bailtean anns A' Ghearmailt